REPUBLIKA SRBIJA

NARODNA SKUPŠTINA

Odbor za administrativno-budžetska

i mandatno-imunitetska pitanja

21 Broj: 06–2/25-22

02. februar 2022. godine

B e o g r a d

ZAPISNIK

SA 51. SEDNICE ODBORA ZA ADMINISTRATIVNO-BUDžETSKA I MANDATNO-IMUNITETSKA PITANjA, ODRŽANE 02.FEBRUARA 2022. GODINE

 Sednica je počela u 15,00 časova.

 Sednici je, saglasno članu 70. stav 1. alineja prva Poslovnika Narodne skupštine, predsedavao dr Aleksandar Martinović, predsednik Odbora.

 Sednici su prisustvovali članovi Odbora: Adam Šukalo, Veroljub Matić, Branimir Spasić, Darko Laketić, Ivana Nikolić, Nebojša Bakarec, Marina Raguš i Branimir Jovanović.

 Sednici su prisustvovali i zamenici članova Odbora: Viktor Jevtović, zamenik Dragane Barišić, člana Odbora, Dijana Radović zamenik Đorđa Milićevića, člana Odbora i Nina Pavićević, zamenik Uglješe Markovića, člana Odbora.

 Sednici nisu prisustvovali članovi Odbora: Dragana Barišić, Luka Kebara, Miroslav Kondić, Đorđe Milićević, Uglješa Marković, Mira Petrović i Šaip Kamberi.

 Sednici je pristupila Sandra Božić, član Odbora, tokom razmatranja 2. tačke Dnevnog reda.

 Na poziv predsednika Odbora, sednici je prisustvovao Luka Milošević, sekretar Komisije za kontrolu državne pomoći.

 Na predlog predsednika, Odbor je jednoglasno utvrdio sledeći:

D n e v n i r e d:

- usvajanje zapisnika sa 50. sednice Odbora -

1. Razmatranje ostavke koju je na funkciju narodnog poslanika podnela Samira

 Ćosović (01 broj: 118-109/22 od 21. januara 2022. godine);

2. Razmatranje Zahteva Komisije za kontrolu državne pomoći za pribavljanje

 saglasnosti za zasnivanje radnog odnosa sa novim licima (21 Broj: 112-2513/21

 od 31. decembra 2021. godine i od 10. januara 2022. godine);

3. Razmatranje zahteva Jahje Fehratovića, narodnog poslanika, za ostvarivanje

 prava na zakup stana u Beogradu i prava na naknadu za odvojeni život od

 porodice (21 broj: 120-128/22 od 27. januara 2022. godine).

 Pre prelaska na rad po utvrđenom dnevnom redu, predsednik Odbora je predložio da se usvoji zapisnik sa 50. sednice Odbora. Odbor je jednoglasno, bez primedbi, usvojio zapisnik sa 50. sednice Odbora.

 **Prva tačka dnevnog reda:** Razmatranje ostavke koju je na funkciju narodnog poslanika podnela Samira Ćosović

Imajući u vidu podnetu ostavku, predsednik Odbora je predložio da Odbor Narodnoj skupštini podnese izveštaj o nastupanju slučaja iz člana 88. stav 1. tačka 2. Zakona o izboru narodnih poslanika u kome se ostavka navodi kao jedan od razloga za prestanak mandata narodnom poslaniku pre isteka vremena na koje je izabran, s predlogom da Narodna skupština konstatuje prestanak mandata imenovanom narodnom poslaniku.

Predsednik Odbora je predložio da u izveštaju bude određen predsednik Odbora za izvestioca na sednici Narodne skupštine.

 Diskusije nije bilo.

 Odbor je, na predlog predsednika, jednoglasno usvojio i Narodnoj skupštini podneo sledeći

I Z V E Š T A J

Odbor je utvrdio da je podnošenjem ostavke narodnog poslanika Samire Ćosović, izabrane sa Izborne liste „ALEKSANDAR VUČIĆ – ZA NAŠU DECU“ nastupio slučaj iz člana 88. stav 1. tačka 2. Zakona o izboru narodnih poslanika, u kome se podnošenje ostavke navodi kao jedan od razloga za prestanak mandata narodnom poslaniku pre isteka vremena na koje je izabran, te predlaže da Narodna skupština, u smislu člana 88. st. 3. i 4. istog zakona, konstatuje prestanak mandata imenovanom narodnom poslaniku.

Na taj način omogućava se izbor novog narodnog poslanika, putem dodeljivanja mandata drugom kandidatu sa navedene izborne liste, u skladu sa članom 92. Zakona o izboru narodnih poslanika.

 **Druga tačka dnevnog reda:** Razmatranje Zahteva Komisije za kontrolu državne pomoći za pribavljanje saglasnosti za zasnivanje radnog odnosa sa novim licima

 Sekretar Komisije za kontrolu državne pomoći, Luka Milošević, obrazložio je podneti zahtev, navodeći prevashodno zakonsku obavezu propisanu Zakonom o budžetskom sistemu za pribavljanje saglasnosti za zasnivanje radnog odnosa na neodređeno vreme sa novim licima. Sekretar Komisije je upoznao članove Odbora da Komisija trenutno ima 11 upražnjenih radnih mesta, od kojih će pet popuniti po dobijanju saglasnosti Odbora. Ukazao je da je obim posla povećan, te da nisu dovoljni trenutni kadrovski kapaciteti i istakao da su pet novih lica sa kojima se planira zasnivanje radnog odnosa, visokoškolski obrazovana. Takođe je istakao da je predmetno zapošljavanje uslovljeno postojanjem odgovarajućih finansijskih sredstava, u skladu sa sredstvima obezbeđenim Zakonom o budžetu Republike Srbije za 2022. godine, opredeljenih za rad Komisije za kontrolu državne pomoći.

 Diskusije nije bilo.

 Na predlog predsednika, Odbor je jednoglasno usvojio Zahteva Komisije za kontrolu državne pomoći za pribavljanje saglasnosti za zasnivanje radnog odnosa sa novim licima.

 **Treća tačka dnevnog reda:** Razmatranje zahteva Jahje Fehratovića, narodnog poslanika, za ostvarivanje prava na zakup stana u Beogradu i prava na naknadu za odvojeni život od porodice

 Na predlog predsednika, Odbor je jednoglasno doneo rešenje kojim se narodnom poslaniku Jahji Fehratoviću, utvrđuje pravo na isplatu mesečne naknade na ime zakupa stana u Beogradu, u iznosu od 35.000, 00 dinara, počev od 1. januara 2022. godine do 01. jula 2022. godine, odnosno do konstituisanja novog saziva Narodne skupštine.

 Na predlog predsednika, Odbor je jednoglasno doneo Rešenje kojim se narodnom poslaniku Jahji Fehratoviću, utvrđuje pravo na naknadu za odvojeni život od porodice u iznosu od 40% prosečne zarade po zaposlenom u privredi Republike Srbije, prema poslednjem konačnom objavljenom podatku republičkog organa nadležnog za poslove statistike, na dan isplate, počev od 01. januara 2022. godine zaključno sa 01. julom 2022. godine, odnosno do konstituisanja novog saziva Narodne skupštine.

\* \* \*

Sednica je završena u 15,10 časova.

 Sastavni deo ovog zapisnika čini obrađeni tonski snimak sednice Odbora.

 SEKRETAR PREDSEDNIK

Svetlana Dedić dr Aleksandar Martinović